Amerîka Rewşa Parastinê li Balefirgehan Tund Dike
Serok Obama dibêjit karbidestên dijeterorê yên Amerîka wê gefê bi rijdî werdigirin
Serokê Amerîka Barak Obama dibêjit parastina hêlên asmaniya Amerîka bizavên xwe zêdetir kiriye piştî wan besteyên teqmeniyê hatine dîtin ku ji Yemenê ve berew Amerîka dihatin veguhastin. Raporta Kent Klein ji Dengê Amerîka: Serokê Amerîka Barak Obama roja Eynî gote peyamhinêran ku ew beste li firokexanên Dubai û East Midlands ya Brîtaniya li bakûra Londonê hatibûn bicîkirin. Ew dibêjit wek xoya keresên teqînê têde bûne. Serokî got karmendên zaniyarî û bi cî kirina qanûnê bilez dest bi kar bûn. ” Karbidestên wezareta parastinê destudarê parastinê şidiyayî digirin li firokexanan, bi zêdekirina pişkinînê û bikar anîna seyan û herwesa jêr çav girtina pitir ya barên têne weguhastin. Deselatdar dibêjin ew beste ji Yenmenê ve hatine hinartin, ku bingehek bi hêze bo tayê al-Qaida ya bizav kirî li meha 12 sala bihorî jî balefirek ser bi hêla asmaniya Amerîka bombe biken. Rêzdar Obama dibêjit wî ferman daye ku lêkolînek temam û bingehî li ser wan besteyan û egerên pêwendiya wan bi her cure pîlanek terorîstî ve bête kirin. ” Serok dibêjit alîkarê wî yê dijeterorê, John Bernnan roja eynî bi serokê Yemenê, Alî Abdullah Saeh, re axift, yê rêzdar Obama dibêjit soz da hemî hevkariyekê biket, lêkolîn li ser wê pirsê bêne kirin. Serok Obama dibêjit karbidestên dijeterorê yên Amerîka wê gefê bi rijdî werdigirin, û hemi pêngavên pêdivî radiken ku parastia Amerîkiyan bête piştrast kirin. Bernnan gote peyamhinêran sîstemê parastina nîştimanî bi başî kar kir di warê serederî kirina li gel wê gefê de.